
1. [bookmark: _Toc241133649]O Sveučilištu Josipa Jurja Strossmayera u Osijeku

Sastavnice Sveučilišta Josipa Jurja Strossmayera u Osijeku u akademskoj godini 2026./2027. čine 14 fakulteta, 1 akademija i 3 sveučilišna odjela. Važni za studente jesu i Gradska i sveučilišna knjižnica Osijek, studentski centar u Osijeku i Požegi te osim Studentskih domova u Osijeku tu su Studentski dom u Đakovu i Požegi. U sastavu Sveučilišta također su Sveučilišni centar za osiguranje kvalitete visokog obrazovanja, Sveučilišni centar za cjeloživotno učenje i Sveučilišni centar za bibliografsko-dokumentacijsku građu o Josipu Jurju Strossmayeru i crkvenoj povijesti. Cjeloviti podaci dostupni su na službenoj mrežnoj stranici Sveučilišta https://www.unios.hr/.

Kontakt
Sveučilište Josipa Jurja Strossmayera u Osijeku
Trg Sv. Trojstva 3
31000 Osijek
Telefoni: (031) 22 41 02
Faks: (031) 20 70 15	
e-adresa: rektorat@unios.hr

2. [bookmark: _Toc241133650]Što je to Bolonjski proces?

Bolonjska deklaracija zajednička je deklaracija europskih ministara obrazovanja potpisana u Bologni 1999., a odnosi se na reformu sustava visokog obrazovanja u Europi koja je postala poznata kao Bolonjski proces. Republika Hrvatska potpisala je Bolonjsku deklaraciju 2001. godine.

Ciljevi su Bolonjske deklaracije i Bolonjskog procesa sljedeći:
· Prihvaćanje sustava lako prepoznatljivih i usporedivih stupnjeva, među ostalim uvođenjem dodatka diplomi (Diploma Supplement), kako bi se promicalo zapošljavanje europskih građana i međunarodna konkurentnost europskog sustava visokog obrazovanja.
· Prihvaćanje sustava temeljenog na dvama glavnim ciklusima, prijediplomskom i diplomskom. Pristup drugom ciklusu zahtijeva uspješno završen prvi ciklus studija u trajanju od najmanje tri godine. Stupanj postignut nakon prvog ciklusa treba odgovarati europskom tržištu rada odgovarajućom razinom kvalifikacije. Drugi ciklus vodit će k magisteriju i/ili doktoratu, kao što je to slučaj u mnogim europskim zemljama.
· Uvođenje bodovnog sustava, kao što je ECTS, kao prikladnog sredstva u promicanju najšire studentske mobilnosti. Bodovi se mogu postizati i izvan visokoškolskog obrazovanja, uključujući i cjeloživotno učenje, pod uvjetom da ih prizna sveučilište koje prihvaća studenta.
· Promicanje mobilnosti prevladavanjem zapreka slobodnom kretanju, uz poseban obzir prema: studentima kojima valja omogućiti pristup studiju i odgovarajućim službama; nastavnicima, istraživačima i administrativnom osoblju kojima valja priznati i valorizirati vrijeme koje su proveli u Europi istražujući, poučavajući ili učeći, bez prejudiciranja njihovih statutarnih prava.
· Promicanje europske suradnje u osiguravanju kvalitete u cilju razvijanja usporedivih kriterija i metodologija.
· Promicanje potrebne europske dimenzije u visokom obrazovanju, posebice u razvoju studijskih programa, međuinstitucionalnoj suradnji, programima mobilnosti i integriranim programima studija, obrazovanja i istraživanja.[footnoteRef:1] [1:  Izvor: Agencija za znanost i visoko obrazovanje; https://www.azvo.hr/index.php/hr/visoko-obrazovanje/bolonjski-proces ] 


3. [bookmark: _Toc241133651]Vrste studija u Republici Hrvatskoj

Visoko obrazovanje u Republici Hrvatskoj provodi se kroz sveučilišne i stručne studije. Sveučilišni studij osposobljava studente za obavljanje poslova u znanosti i visokom obrazovanju, u poslovnom svijetu, javnom sektoru i društvu općenito te ih osposobljava za razvoj i primjenu znanstvenih i stručnih dostignuća. 
Stručni studiji usmjereni su primarno prema tržištu rada i neposrednom uključivanju u radni proces te se u sklopu njih stječu prije svega stručne kompetencije.

Prijediplomski sveučilišni studij traje u pravilu tri do četiri godine i njegovim se završetkom stječe 180 do 240 ECTS bodova. Završetkom se stječe akademski naziv sveučilišni prvostupnik/prvostupnica uz naznaku struke. Sveučilišni diplomski studij traje u pravilu jednu do dvije godine i njegovim se završetkom stječe 60 do 120 ECTS bodova. Završetkom sveučilišnog prijediplomskog i diplomskog studija čijim se završetkom stječe najmanje 300 ECTS bodova, stječe se akademski naziv sveučilišni/sveučilišna magistar/magistra struke. Doktorski studij traje najmanje tri godine i njegovim se završetkom stječe u pravilu 180 ECTS bodova te akademski stupanj doktor/doktorica znanosti. Sveučilišni specijalistički studij traje u pravilu jednu do dvije godine i njegovim se završetkom stječe akademski naziv sveučilišni specijalist/specijalistica uz naznaku struke.[footnoteRef:2]  [2:  Izvor: Agencija za znanost i visoko obrazovanje; https://www.azvo.hr/vrednovanja/sustav-visokog-obrazovanja/vrste-studija/] 







SHEMA SUSTAVA VISOKOG OBRAZOVANJA U HRVATSKOJ

Izvor: https://www.azvo.hr/vrednovanja/sustav-visokog-obrazovanja/vrste-studija/ 
4. [bookmark: _Toc241133652]Nastavni kalendar

	Nastava u zimskom semestru  
	od 1. listopada do 23. prosinca 2026.
te od 7. siječnja do 22. siječnja 2027. godine

	Božićni i novogodišnji blagdani  
	od 24. prosinca 2026. do 6. siječnja 2027.

	Nastava u ljetnom semestru  
	od 22. veljače do 4. lipnja 2027.



5. [bookmark: _Toc241133653]Ispitni rokovi

	Zimski ispitni rok  
	od 25. siječnja do 19. veljače 2027.

	Ljetni ispitni rok  
	od 7. lipnja do 9. srpnja 2027.

	Jesenski ispitni rok 
	od 23. kolovoza do 24. rujna 2027.




6. [bookmark: _Toc241133654]Informacije o Fakultetu za odgojne i obrazovne znanosti 

6.1. [bookmark: _Toc241133655] Iz povijesti Fakulteta za odgojne i obrazovne znanosti
Fakultet za odgojne i obrazovne znanosti u Osijeku je znanstveno-nastavna sastavnica Sveučilišta Josipa Jurja Strossmayera u Osijeku koja svojom misijom daje doprinos društvu unaprjeđivanjem obrazovanja i odgoja obrazujući studente na sveučilišnim studijima te provođenjem znanstvenih istraživanja u različitim znanstvenim i umjetničkim područjima i poljima.

Tradicija obučavanja učitelja povezana s razvojem osnovnoškolskoga (pučkoga) obrazovanja  datira od 1874. Zapravo se, prema Zakonu o ustroju pučkih škola i preparandija za pučko učiteljstvo u Slavoniji i Hrvatskoj, 1874. školovanje učitelja podiže na trogodišnje, a 1888. na četverogodišnje školovanje. Sustavna institucionalna izobrazba učitelja u Osijeku traje neprekidno od 1893. kada je osnovana Učiteljska škola. Ta je ugledna odgojno-obrazovna ustanova odigrala značajnu ulogu u školovanju učitelja te razvoju prosvjete u Osijeku, Slavoniji i Republici Hrvatskoj. Duboko se ukorijenila u djelovanje prosvjetnih ustanova koje su se razvile na njezinim temeljima. Akademske godine 1961./1962. počela je s radom Pedagoška akademija koja je akademske godine 1977./1978. prerasla u Pedagoški fakultet. 
Posljednjih desetljeća izobrazba učitelja na ovim prostorima upućuje na promjene koje su se tijekom godina događale. Kako je Republika Hrvatska već devedesetih godina 20. st. počela usklađivati svoj sustav s europskim, 1994. dvogodišnji studij razredne nastave preustrojava se u četverogodišnji sveučilišni učiteljski studij. Akademske godine 1998./1999. obrazovanje učitelja i odgojitelja preuzima novoosnovana Visoka učiteljska škola. Učiteljski je studij, od tada kao četverogodišnji stručni studij, sljedećih godina dopunjen s pojačanim programima iz predmeta: povijest, informatika, engleski i njemački jezik. Akademske godine 1999./2000. upisana je i prva generacija studenata na dislociranom Učiteljskom studiju u Slavonskome Brodu.

Akademske godine 2005./2006. izvršena je statusna promjena Visoke učiteljske škole i njezino prerastanje u Učiteljski fakultet u Osijeku. Daljnjim ustrajnim radom usustavljen je sveučilišni studijski program za odgojitelje te je akademske 2009./2010. godine upisana prva generacija studenata Sveučilišnog preddiplomskog studija ranoga i predškolskog odgoja i obrazovanja. Iste se godine osniva Odsjek za cjeloživotno obrazovanje i pokreće pedagoško-psihološka i didaktičko-metodička izobrazba za buduće sveučilišne nastavnike na Sveučilištu Josipa Jurja Strossmayera u Osijeku. U nastavnom smislu, iskorak predstavlja 2005. godina u kojoj počinje provedba suvremenih studija usklađenih s Bolonjskom deklaracijom na svim razinama – sveučilišnom preddiplomskom i diplomskom studiju. Učiteljski fakultet mijenja 11. rujna 2014. godine naziv u Fakultet za odgojne i obrazovne znanosti.
Akademske godine 2017./2018. upisana je prva generacija studenata sveučilišnog preddidplomskog studija Kineziologije. Akademske godine 2020./2021. upisana je prva generacija studenata poslijediplomskog doktorskog studija Obrazovne znanosti i perspektive obrazovanja te poslijediplomskog specijalističkog studija Vođenje i upravljanje odgojno obrazovnim ustanovama. Akademske godine 2021./2022. upisana je prva generacija studenata  izvanrednog sveučilišnog preddiplomskog studija Ranog i predškolskog odgoja i obrazovanja na dislociranom studiju u Slatini.  Akademske godine 2022./2023. upisana je prva generacija studenata sveučilišnog preddiplomskog studija Edukacijska rehabilitacija. Akademske godine 2023./2024. upisana je prva generacija studenata izvanrednog sveučilišnog prijediplomskog studija Edukacijska rehabilitacija. Akademske  godine 2024./2025. upisana je prva generacija studenata sveučilišnog prijediplomskog studija Logopedija. Akademske godine 2025./2026. upisana je prva generacija sveučilišnog prijediplomskog studija Rani i predškolski odgoj i obrazovanje dislocirani studij u Požegi. Iste akademske godine 2025./2026. upisana je prva generacija sveučilišnog diplomskog studija Edukacijska rehabilitacija.


6.2. [bookmark: _Toc241133656] Suvremeni trenutak Fakulteta za odgojne i obrazovne znanosti
Fakultet za odgojne i obrazovne znanosti mjesto je stjecanja i razmjene znanja te stručnoga usavršavanja i izgradnje kompetencija budućih sveučilišnih magistara primarnoga obrazovanja, sveučilišnih prvostupnika i magistara ranoga i predškolskog odgoja i obrazovanja, sveučilišnih prvostupnika kineziologije, sveučilišnih prvostupnika edukacijske rehabilitacije i magistara edukacijske rehabilitacije, sveučilišnih prvostupnika logopedije, specijalista vođenja i upravljanja odgojno-obrazovnom ustanovom te doktoranada znanosti. Trenutno na Fakultetu studira preko 1500 studenata. U pripremi je i novi studijski program sveučilišni diplomski studij Logopedija na kojem će se obrazovati kvalitetni kadrovi potrebni ovom području te kojim se osigurava vertikalna prohodnost u skladu s Bolonjskim procesom. Fakultet za odgojne i obrazovne znanosti na taj se način profilira kao suvremen fakultet, blizak europskoj i svjetskoj kvaliteti nastavnoga i znanstveno-istraživačkoga rada.

Budući da se Fakultet za odgojne i obrazovne znanosti bavi obrazovanjem kadrova za rad  u različitim sustavima: odgojno-obrazovnom, zdravstvenom, sustavu socijalne skrbi, privatnom i nevladinom sektoru, novi nastavni planovi i programi temelje se na prepoznatljivosti djelatnosti Fakulteta (ne samo na lokalnoj razini iz koje je najveći broj studenata i u kojoj se naši studenti najviše zapošljavaju), nego i na regionalnoj, državnoj, pa i europskoj razini. Novi nastavni planovi i programi sadržavat će i znanstvene discipline koje proširuju njihova temeljna stručna i znanstvena znanja kako bi diplomirani studenti imali i stručnu i znanstvenu europsku orijentaciju. 
Svjesni dosadašnjega stupnja razvoja Fakulteta i vjerujući u dodatne poticaje (projekti, kadrovi) i potrebe za novim kvalitetnim kadrovima  (daljnji razvoj), ovaj Fakultet ima opravdanja za budući brži razvoj. Fakultet  se želi pozicionirati kao autonoman i komparativno kompetentan fakultet blizak europskom i svjetskom kvalitetnom visokoškolskom obrazovanju i znanstveno-istraživačkom radu. Svakako će tome pridonijeti i unaprjeđenje međunarodne suradnje, pri čemu je  svakako bitno i značajnije uključivanje studenata svih godišta.

7. [bookmark: _Toc241133657]Ustroj Fakulteta za odgojne i obrazovne znanosti

Tijela Fakulteta su
Dekan
Fakultetsko
vijeće




Dekan predstavlja i zastupa Fakultet i ustrojava rad i poslovanje Fakulteta. Dekanu u radu pomažu prodekani. Prodekani odgovaraju za svoj rad dekanu i Fakutetskom vijeću. Fakultet ima četiri prodekana:
 Prodekan
za poslovne odnose i međunarodnu suradnju

Prodekan
za nastavu
Prodekan
za znanost
Prodekan
za studijske programe i razvoj





Fakultetsko vijeće čine dekan i četiri (4) prodekana koji su na rukovodećoj dužnosti, predstavnici nastavnika na znanstveno-nastavnim odnosno umjetničko-nastavnim radnim mjestima: redovitog profesora u trajnom izboru, redovitog profesora, izvanrednog profesora i docenta, dva (2) predstavnika nastavnika na nastavnim radnim mjestima: predavača savjetnika, višeg predavača i predavača, četiri (4) predstavnika suradnika na suradničkim radnim mjestima: višeg asistenta i asistenta, dva (2) predstavnika drugih zaposlenika koji imaju ugovor o radu u Knjižnici ili Tajništvu Fakulteta te predstavnici studenata koji čine 10% članova Fakultetskog vijeća od čega najviše 20% čine studenti poslijediplomskih studija. Studentski zbor Fakulteta bira pet predstavnika studenata u Fakultetsko vijeće, sukladno Statutu i općim aktima Studentskog zbora Fakulteta. 
Tajnik Fakulteta i predstavnik reprezentativnog sindikata u djelatnosti znanosti i visokog obrazovanja koji je zaposlenik Fakulteta sudjeluju u radu Fakultetskog vijeća bez prava glasa.

8. [bookmark: _Toc241133658][bookmark: _Toc471209482][bookmark: _Toc471201355][bookmark: _Toc472700765]Misija i vizija Fakulteta za odgojne i obrazovne znanosti


8.1. [bookmark: _Toc472700766][bookmark: _Toc241133659]Misija


Znamo da se budućnost stvara već danas, stoga obrazujemo kompetentne, mudre, odgovorne i pouzdane stručnjake za rad u odgojno-obrazovnim ustanovama. U interdisciplinarnome okruženju učimo, istražujemo, poučavamo, surađujemo i stvaramo nove prilike. Potičemo stvaranje inkluzivnog okruženja, temeljeno na suvremenim znanstvenim spoznajama i dobrim praksama.

[bookmark: _Toc472700767][bookmark: _Toc241133660]Vizija

Predani nasljeđu obrazovanja za sve, bit ćemo snažan i prepoznatljiv partner u razvoju društva znanja na lokalnoj i globalnoj razini.

Vrijednosti
· AKADEMSKA IZVRSNOST
Sve što radimo utemeljeno je na posvećenosti akademskoj izvrsnosti. U svome poučavanju, istraživanju, projektima i suradnjama oslanjamo se na znanje, tradiciju, suvremenost i budućnost te kvalitetu nastavnoga procesa utemeljenog na znanstvenim spoznajama.

· INKLUZIVNOST 
Vjerujemo u obrazovanje za sve. Zalažemo se za uključivanje osjetljivih, ranjivih i podzastupljenih skupina u društvu. Promičemo cjeloživotno učenje, nastojimo kod studenata razviti osjećaj za socijalno odgovornim ponašanjem, osjećaj ponosa s obzirom na vlastito kulturno nasljeđe te uvažavanje kulturnoga nasljeđa drugih studenata. Potičemo usvajanje znanja i osmišljavanje novih i kreativnih pristupa potrebnih za funkcioniranje u društvu.
· USMJERENOST NA STUDENTE
U obrazovanju studenata njegujemo holistički pristup i vodimo se svim značajnim aspektima ljudskoga razvoja i osobnim iskustvima. U svemu što radimo, nastojimo pružiti studentima najbolje iskustvo učenja relevantno za primjenu u društvu koje se mijenja.
· POSVEĆENOST  ODGOJNO-OBRAZOVNIM IDEJAMA 
Neprestanim preispitivanjem, samoučenjem i radom na sebi čuvamo i promičemo ugled svih odgojno-obrazovnih djelatnika. Promičemo koordinaciju sustava odgoja i obrazovanja s potrebama društva.

[bookmark: _Toc241133661]Studijski programi Fakulteta za odgojne i obrazovne znanosti

8.2. [bookmark: _Toc241133662]Sveučilišni integrirani prijediplomski i diplomski studij Učiteljski studij

Trajanje studija:
5 godina – 10 semestara (300 ECTS bodova)

Opis programa:
Nakon prvog semestra student bira izborni modul:
· Modul A – razvojni smjer
· Modul B – smjer informatika
· Modul C – smjer engleski jezik

Akademski naziv: 
Sveučilišni/sveučilišna magistar/magistra primarnog obrazovanja (univ. mag. prim. educ.)
Kompetencije koje student stječe završetkom studija:
· osposobljenost za odgoj i obrazovanje djece mlađe školske dobi praćenjem i zadovoljavanjem njihovih osnovnih i posebnih potreba, interesa i mogućnosti, stilova učenja i kulture učenika s naglaskom na razvoj socijalnih i komunikacijskih kompetencija i usvajanje osnovnih društvenih vrijednosti,
· osposobljenost za primjenu suvremene pedagoško-psihološko-metodičke teorije u praksi samostalnim planiranjem, izvođenjem i vrednovanjem kurikula primarnog obrazovanja,
· osposobljenost za primjenu strategija, metoda i tehnika poučavanja temeljenih na interdisciplinarnom pristupu obrazovanju u svrhu unapređivanja kvalitete odgojno-obrazovnog procesa.

Kriteriji sastavljanja ljestvice poretka za upis
Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:
								%               broj bodova
• Vrednovanje ocjena iz srednje škole			45 %		450
• Obvezni dio državne mature				55 % 		550
		Hrvatski jezik		                		25 %		250
		Matematika		razina B		15 %		150
		Strani jezik		razina B		15 %		150
Druga posebna postignuća

Naziv					Vrednovanje                                    broj bodova
Završena glazbena škola		       5%                                                         50

Kategorija				Disciplina	          Razred 	Plasman         Vrednovanje
Državno natjecanje		      bilo koja disciplina	              1. – 4.	   1. - 3.		izravan upis
Međunarodno natjecanje               bilo koja disciplina	              1.-4.   (sudjelovanje)    izravan upis
Sportaši 1. ili 2. kategorije                   bilo koji sport   	              1.-4.	   	              izravan upis

[bookmark: _Toc241133663]Sveučilišni prijediplomski studij Rani i predškolski odgoj i obrazovanje

Trajanje studija:
3 godine – 6 semestara (180 ECTS bodova)

Akademski naziv: 
Sveučilišni prvostupnik/prvostupnica ranog i predškolskog odgoja i obrazovanja (univ. bacc. praesc. educ.)

Kompetencije koje student stječe završetkom studija:
· osposobljenost za samostalan rad u standardnim predškolskim programima u predškolskim ustanovama,
· samostalan rad u redovitim odgojnim skupinama djece rane i predškolske dobi,
· samostalan rad u programima pedagoških radionica i igraonica.

Kriteriji sastavljanja ljestvice poretka za upis
Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

								%               broj bodova
• Vrednovanje ocjena iz srednje škole			45 %		450
• Obvezni dio državne mature				55 % 		550
		Hrvatski jezik		razina A		25 %		250
		Matematika		razina B		15 %		150
		Strani jezik		razina B		15 %		150

Druga posebna postignuća

Naziv					Vrednovanje                                      broj bodova
Završena glazbena škola		         5%                                                        50

Kategorija				Disciplina	           Razred 	  Plasman        Vrednovanje
Državno natjecanje			bilo koja disciplina	 1.-4.	      1.-3.	izravan upis
Međunarodno natjecanje                      bilo koja disciplina	 1.-4.   (sudjelovanje)  	izravan upis
Sportaši 1. ili 2. kategorije		bilo koji sport    	 1.-4.	   		izravan upis


[bookmark: _Toc241133664]Sveučilišni prijediplomski studij Edukacijska rehabilitacija

Trajanje studija:
3 godine – 6 semestara (180 ECTS bodova)

Akademski naziv: 
Sveučilišni prvostupnik/prvostupnica edukacijske rehabilitacije (univ. bacc. rehab. educ.)

Kompetencije koje student stječe završetkom studija:
· aktivnosti pružanja rane podrške djeci s teškoćama u razvoju/razvojnim rizicima i njihovim obiteljima
· program cjeloživotne podrške odraslim osobama s invaliditetom i njihovim obiteljima
· odgoj i obrazovanje djece s teškoćama u razvoju/razvojnim rizicima 
· primjena novih tehnologija u radu s djecom s teškoćama u razvoju/razvojnim rizicima i odraslim osobama s invaliditetom
· suradnja sa sustručnjacima različitih profila
· aktivnosti zagovaranja društvene podrške djeci s teškoćama u razvoju/razvojnim rizicima i odraslim osobama s invaliditetom i njihovim obiteljima
· profesionalna etika i komunikacijske vještine, upravljanje procesima u timu, interdisciplinarnu suradnju i koordinaciju podrške
· ostale aktivnosti kojima se implementiraju inkluzivne vrijednosti i prevenira socijalna marginalizacija djece s teškoćama u razvoju/razvojnim rizicima i odraslih osoba s invaliditetom i njihovih obitelji. 
Kriteriji sastavljanja ljestvice poretka za upis
Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

								%               broj bodova
• Vrednovanje ocjena iz srednje škole			35 %		350
• Obvezni dio državne mature				50 % 		500
		Hrvatski jezik					25 %		250
		Matematika		razina B		15 %		150
		Strani jezik		razina B		10 %		100
Izborni dio državne mature 	  	  	 
Biologija ili Sociologija 	  	                                                       15 %*                 150*

* Pristupnik je dužan položiti jedan od tri navedena predmeta. Polaganjem jednog predmeta stječu se dodatni bodovi. Najbolji rezultat vrednovat će se s 15%


[bookmark: _Toc241133665]9.4. Sveučilišni prijediplomski studij Logopedija

Trajanje studija:
3 godine – 6 semestara (180 ECTS bodova)

Akademski naziv: 
Sveučilišni prvostupnik/prvostupnica logopedije (univ. bacc. logoped.)

Kompetencije koje student stječe završetkom studija:
· prevencija, probir, otkrivanje, procjena, dijagnostika, interpretacija i rehabilitacija: 
– poremećaja predverbalne, verbalne i neverbalne komunikacije, jezika (usmenog i pisanog), govora i glasa nastalih uslijed različitih uzroka,
– poremećaja oralno-laringealnih funkcija (gutanja) i srodnih poremećaja,
– poremećaja verbalne i/ili neverbalne komunikacije u osoba s posebnim potrebama (intelektualnim teškoćama, cerebralnom paralizom i kroničnim bolestima, sljepoćom i slabovidnošću, poremećajem iz spektra autizma, emocionalnim teškoćama)
· pružanje usluga rehabilitacije slušanja-jezika/govora te pružanje savjetodavnih usluga osobama oštećena sluha i njihovim obiteljima, 
· poboljšanje komunikacijskih i glasovnih vještina i učinkovitosti (primjerice rad na usvajanju pravilnog naglaska i prozodije riječi, korekcija izgovora, podizanje kvalitete glasa kod vokalnih profesionalaca, rad s osobama iz dvojezičnih sredina i sl.), 
· procjenu, odabir i razvoj podupirućih i alternativnih komunikacijskih sustava te omogućavanje treninga uporabe
Navedena je djelatnost usmjerena na otkrivanje i otklanjanje svih spomenutih poremećaja, a ostvaruje se kroz postupke prevencije, dijagnostike, tretmana i protetike, kao i savjetodavnoga rada i edukacije. 

Kriteriji sastavljanja ljestvice poretka za upis
Ljestvica poretka za upis prijavljenih pristupnika u I. godinu studija sastavlja se prema sustavu bodovanja kako slijedi:

								%               broj bodova
• Vrednovanje ocjena iz srednje škole			35 %		350
• Obvezni dio državne mature				45 % 		450
		Hrvatski jezik					20 %		200
		Matematika		razina B		15 %		150
		Strani jezik		razina B		10 %		100


Izborni dio državne mature 	  	  	 
Biologija 	  	                                                                     20 %*                 200*

Dodatne provjere specifičnih znanja, vještina i sposobnosti
Svi kandidati su obavezni ishoditi potvrdu/nalaz (kliničara) i potvrdu fizijatra o nepostojanju zdravstvenih i psihofizičkih teškoća za upis na sveučilišni prijediplomski studij logopedije. 


[bookmark: _Toc241133666]9.5. Sveučilišni diplomski studij Rani i predškolski odgoj i obrazovanje

Trajanje studija:
2 godine – 4 semestra (120 ECTS bodova)

Akademski naziv: 
Sveučilišni/sveučilišna magistar/magistra ranog i predškolskog odgoja i obrazovanja (univ. mag. praesc. educ.)

Opis programa:
Student bira izborni smjer:
· Smjer A – razvojni
· Smjer B – ekologija i nacionalna baština

Kompetencije koje student stječe završetkom studija:
· osposobljenost za rad u standardnim predškolskim programima u predškolskim institucijama, istraživačkim projektima, programima pripreme za školu te programima izobrazbe roditelja,
· organiziranje i vođenje projekata u suradnji sa stručnjacima iz predškolskih ustanova, znanstvenicima u visokom obrazovanju, javnom sektoru, državnim tijelima i tijelima jedinica lokalne i regionalne uprave i samouprave čiji djelokrug rada obuhvaća skrb o djeci predškolske dobi,
· osposobljenost za obavljanje mentorstva u dječjim vrtićima, vježbaonicama za studente i za sudjelovanje u realizaciji programa  i projekata stručno-pedagoških službi predškolskih institucija.


Uvjeti upisa na studij
· završen prijediplomski sveučilišni studij Ranoga i predškolskog odgoja i obrazovanja s prosjekom ocjena iznad 3,5 ili preporuka dvaju sveučilišnih profesora,
· prijediplomski studij u području društvenih znanosti, polju pedagogije ili studij predškolskog odgoja i stručni studij predškolskog odgoja uz polaganje ispita razlikovnog programa,
· završen prijediplomski studij u području društvenih znanosti, polju psihologije, polju edukacijsko-rehabilitacijske znanosti, polju socijalnih djelatnosti, polju kineziologije (grana kineziološka edukacija) i polju interdisciplinarnih društvenih znanosti uz polaganje ispita razlikovnog programa.


[bookmark: _Toc241133667]9.6. Sveučilišni diplomski studij Edukacijska rehabilitacija

Trajanje studija
2 godine – 4 semestra (120 ECTS bodova)

Akademski naziv
Sveučilišni/a magistar/magistra edukacijske rehabilitacije (univ. mag. rehab. educ.)

Kompetencije koje student stječe završetkom studija:
Završetkom diplomskoga sveučilišnog studija Edukacijska rehabilitacija sveučilišni magistri edukacijske rehabilitacije samostalno planiraju, provode i evaluiraju aktivnosti koje pripadaju edukacijsko-rehabilitacijskoj djelatnosti, a koje, među ostalim, obuhvaćaju sljedeće:
· aktivnosti pružanja rane podrške djeci s teškoćama u razvoju/razvojnim rizicima i njihovim obiteljima
· programe cjeloživotne podrške odraslim osobama s invaliditetom i njihovim obiteljima
· odgoj i obrazovanje djece s teškoćama u razvoju/razvojnim rizicima
· primjenu novih tehnologija u radu s djecom s teškoćama u razvoju/razvojnim rizicima i odraslim osobama s invaliditetom
· suradnju sa sustručnjacima različitih profila
· aktivnosti zagovaranja društvene podrške djeci s teškoćama u razvoju/razvojnim rizicima i odraslim osobama s invaliditetom i njihovim obiteljima
· profesionalnu etiku i komunikacijske vještine, upravljanje procesima u timu, interdisciplinarnu suradnju i koordinaciju podrške
· ostale aktivnosti kojima se implementiraju inkluzivne vrijednosti i prevenira socijalna marginalizacija djece s teškoćama u razvoju/razvojnim rizicima i odraslih osoba s invaliditetom i njihovih obitelji.
Sveučilišni magistar edukacijske rehabilitacije provodi superviziju prvostupnika edukacijske rehabilitacije, u ustanovama u kojima se obavljaju djelatnost zdravstva, znanosti, odgoja i obrazovanja i socijalne skrbi, kako je predviđeno Zakonom o edukacijsko-rehabilitacijskoj djelatnosti (NN 124/11, NN 16/19).
Uvjeti upisa na studij:
· završen sveučilišni prijediplomski studij Edukacijska rehabilitacija s prosjekom ocjena iznad 3,5 ili preporuka dvaju sveučilišnih profesora
· završen sveučilišni prijediplomski studij čijim završetkom se stječe akademski naziv sveučilišni/a prvostupnik/prvostupnica edukacijske rehabilitacije





[bookmark: _Toc241133668]9.7. Sveučilišni specijalistički studij Vođenje i upravljanje odgojno-obrazovnim ustanovama

Trajanje studija:
1,5 godinu – 3 semestra (90 ECTS bodova)

Akademski naziv: 
Sveučilišni specijalist/specijalistica vođenja i upravljanja odgojno-obrazovnim ustanovama (spec. educ.)

Kompetencije koje stječe polaznik završetkom  studija
Polaznik će moći:
· pratiti suvremene trendove na tržištu i analizirati njihovu ulogu u primjeni marketinga u odgojno-obrazovnim ustanovama
· analizirati poslove i sistematizirati radna mjesta te utvrditi kompetencije potrebne za pojedina radna mjesta 
· primjenjivati financijsko-računovodstveno poslovanje odgojno-obrazovne ustanove
· utvrditi ponudu i potražnju za ljudskim resursima te osmisliti selekcijski postupak
· primijeniti načela pedagoškog vođenja škole, koje polazi od potreba učenika                         (eng. pedagogical leadership)
· kontinuirano pratiti kvalitetu nastavnoga procesa i općenito odgojno-obrazovnog rada
· prepoznati prijetnje poželjnoj kulturi škole te zajednički s ostalima pronalaziti načine njihova sprječavanja/uklanjanja
· organizirati izobrazbu iz područja inkluzivnog obrazovanja za suradnik kao i za implementaciju inkluzivne pedagogije unutar škole
· razvijati kvalitetnu komunikaciju sa sudionicima na lokalnoj, regionalnoj, nacionalnoj i međunarodnoj razini
· znati napisati projektni plan, planirati i pratiti izvođenje projekta 
· odabrati alate i instrumente upravljanja projektima
· analizirati i propitivati profesionalnu praksu u području odgoja i obrazovanja
· ostvarivati najučinkovitije modele suradnje s obitelji i zajednicom
· objasniti prirodu motivacije i njenu povezanost s ostalim psihičkim procesima i ponašanjem te ljudskom dobrobiti i uspješnošću
· razumjeti tijela upravljanja i temeljna načela administrativnog, poslovnog i pedagoškog vođenja odgojno-obrazovnih ustanova  
· implementirati suvremene znanstvene spoznaje i primjere pozitivne prakse u odgojno-obrazovnu praksu i evaluaciju postignuća 
· upravljati ljudskim potencijalima odgojno-obrazovne ustanove
· osiguravati trajni profesionalni razvoj zaposlenika odgojno-obrazovne ustanove
· unaprjeđivati i inovirati rad odgojno-obrazovne ustanove.

Uvjeti upisa na studij:
· završen sveučilišni diplomski studij ili dodiplomski studij prije uvođenja bolonjskog procesa
· pristupnici koji ne budu zadovoljavali ranije navedene uvjete (završen sveučilišni diplomski studij ili dodiplomski studij prije uvođenja bolonjskog procesa), moći će upisati poslijediplomski specijalistički studij pod posebnim uvjetima koje će odrediti visoko učilište
· pozitivna ocjena Povjerenstva za upis na specijalistički studij (motivacijsko pismo i razgovor s pristupnikom)


[bookmark: _Toc241133669]9.8. Doktorski studij Obrazovne znanosti i perspektive obrazovanja

Trajanje studija:
3 godinu – 6 semestra (180 ECTS bodova)

Akademski naziv: 
Doktor/doktorica znanosti intedisciplinarnog područja znanosti (dr. sc. inter.)

Studij mogu upisati pristupnici koji su prethodno završili:
· sveučilišni integrirani prijediplomski i diplomski Učiteljski studij,
· sveučilišni diplomski studij Rani i predškolski odgoj i obrazovanje,
· sveučilišne diplomske studije nastavničkih usmjerenja iz drugih područja znanosti,
· diplomski studij na nastavničkom fakultetu prema ranijim programima koji je izjednačen s akademskim zvanjima stečenim prema novom studijskom programu

Kompetencije koje student stječe završetkom studija:

Cilj je doktorskoga studija prikazati studentima širu, interdisciplinarnu perspektivu pri odabiru tema iz područja obrazovanja uključivanjem stručnjaka iz različitih područja znanosti u kritična pitanja kojima se bavi područje obrazovanja u modernom društvu. Time će doktorandi razviti razumijevanje kompleksnih pitanja koja utječu na značajnu promjenu obrazovnih politika i prakse. Program studentima omogućuje stjecanje kompetencija u području razumijevanja i primjene različitih modela edukacije kao i izrade novih edukativnih programa te programa intervencije i prevencije problema koji se pojavljuju u suvremenom društvu (edukativni programi rada s djecom s poteškoćama, edukativni programi iz područja kulturne baštine, edukativni programi iz područja obrazovnih politika, edukativni programi iz područja interkulturalizma, edukativni programi iz područja upravljanja odgojno-obrazovnom ustanovom...). Ujedno studenti stječu kompetencije za izradu doktorskoga rada kao i za primjenu rezultata znanstvenih istraživanja u različitim interdisciplinarnim područjima znanosti. Pored navedenoga, program uključuje i poticanje osobnog i profesionalnog razvoja studenata kroz individualne konzultacije i objavljeni rad s mentorom. Temeljne kompetencije koje će studenti steći odnose se na širok raspon znanja i spoznaja iz područja psihologije, pedagogije, filologije, informacijskih znanosti, održivog razvoja i bioetike, povijesti, kineziologije, umjetničkih područja te specifičnih vještina koje se mogu demonstrirati u različitim područjima Specifične se kompetencije odnose na pojedinačno programsko područje, a obuhvaćaju: edukaciju vezanu uz problematiku suvremenih perspektiva obrazovanja, kvalitetu rada odgojno-obrazovnih ustanova, održivi razvoj, specifičnosti humanističkih i baštinskih tema u okviru obrazovnih znanosti.  Pored navedenih specifičnih područja, važne su i generičke kompetencije na meta-razini, kao što su kritičko mišljenje i kritički pristup pri korištenju podataka dobivenih različitim metodama i iz različitih izvora, razvoj znanstvene spoznaje i pisanja znanstvenih radova, kao i preuzimanje odgovornosti za vlastito učenje i razvoj svijesti o potrebi cjeloživotnoga učenja. Kompetencije, znanja i vještine koje studenti stječu na pojedinim kolegijima navedeni su u opisima kolegija u 4. poglavlju ovoga elaborata. Doktor obrazovnih znanosti bit će osposobljen za znanstveno-istraživački rad u području  obrazovanja specifičnih skupina, kao i za izradu i primjenu različitih edukativnih programa, uključujući i specifične programe prevencije poteškoća s kojima se svakodnevno susreću na različitim razinama (dječji vrtići, osnovne i srednje škole, fakulteti, specijalne ustanove, itd.) u modernom društvu. Također će steći znanstveno-istraživačke kompetencije koje će mu na temelju novostečenih znanja omogućiti razvoj kritičnog mišljenja kao i sagledavanje problematike iz interdisciplinarne perspektive.


[bookmark: _Toc241133670]9.9. Programi cjeloživotnog obrazovanja – Pedagoško-psihološka i didaktičko-metodička izobrazba

Pedagoško-psihološka i didaktičko-metodička izobrazba koju provodi Fakultet za odgojne i 
obrazovne znanosti polaznicima omogućava cjeloživotno obrazovanje i usavršavanje koje 
ima cilj ovladavanja znanjima, sposobnostima i vještinama neophodnima za rad u 
nastavničkoj struci. 
Osnovni cilj programa PPDMI-ja je omogućiti polaznicima stjecanje nastavničkih kompetencija koje uključuju znanja, sposobnosti i vještine iz područja pedagogije, psihologije, didaktike i metodike kao i drugih znanstvenih područja i grana (npr. kroatistike, komunikologije, etike, pedagogije djece s posebnim potrebama, rada s darovitom djecom i drugih područja) koja pridonose općem razvoju znanja i kompetencija nužnih za rad u sustavu odgoja i obrazovanja.

[bookmark: _Toc241133671] Centri Fakulteta za odgojne i obrazovni znanosti

[bookmark: _Toc241133672]Centar za antropologiju odgoja i obrazovanja
Misija je Centra interdisciplinarno istraživanje i razvoj obrazovnih praksi koje uvažavaju kulturne, socijalne i antropološke aspekte odgoja i obrazovanja. Centar teži dubljem razumijevanju odnosa između obrazovanja i društva, istražujući kako kulturni konteksti, jezik, tradicija i društvene norme oblikuju iskustva učenja i poučavanja. Poseban naglasak stavlja se na inkluzivnost, pravednost i prilagodbu obrazovnih metoda različitim kulturnim i društvenim kontekstima.
Znanstvenim istraživanjima, suradnjom s akademskom zajednicom i terenskim radom Centar nastoji unaprijediti obrazovne politike i prakse, pružajući potporu nastavnicima, studentima i istraživačima u njihovu profesionalnom razvoju. U tom se procesu Centar oslanja na suvremene antropološke metode istraživanja, etnografski pristup i interdisciplinarnu suradnju kako bi pridonio razvoju obrazovanja u Hrvatskoj i šire.
Vizija je Centra postati znanstveno-istraživačko središte u području antropologije odgoja i obrazovanja, prepoznato na nacionalnoj i međunarodnoj razini. Centar nastoji biti most između znanstvenih spoznaja i obrazovne prakse, aktivno sudjelujući u oblikovanju obrazovnih politika koje su utemeljene na istraživanju i kulturnoj osjetljivosti.
Težimo stvaranju akademskog i društvenog prostora u kojem se promiče dijalog između različitih obrazovnih aktera – od znanstvenika i nastavnika do učenika, roditelja i lokalnih zajednica. Potičemo inovativne pristupe učenju i poučavanju, organiziramo istraživačke projekte, stručne skupove i radionice te razvijamo partnerstva s obrazovnim i znanstvenim institucijama kako bismo doprinijeli stvaranju obrazovnog sustava koji odražava bogatstvo društvenih i kulturnih raznolikosti.
[bookmark: _Toc241133673]Centar za interdisciplinarno obrazovanje i tehnologiju
Cilj je Centra poticati sadašnje i buduće edukatore na primjenu interdisciplinarnog pristupa poučavanju i upotrebu tehnologije te im pružiti podršku u tom procesu. Cilj je i potaknuti aktivnu suradnju među istraživačima i znanstvenicima iz različitih područja i institucija stvaranjem suradničkih mreža i zajedničkih istraživačkih inicijativa.
Vizija je Centra stvaranje okruženja koje omogućuje postizanje izvrsnosti u poučavanju, učenju, znanosti, istraživanju i inovacijama na temelju interdisciplinarnog pristupa. Vjerujemo u važnost podrške profesionalnom razvoju edukatora kako bi unaprijedili svoje vještine u interdisciplinarnom pristupu poučavanju i primjeni tehnologije u obrazovanju. Time doprinosimo širenju znanja i unaprjeđenju obrazovnih praksi u ovim ključnim područjima.
Centar za interdisciplinarno obrazovanje i tehnologiju nudit će prilike, ali i pružati podršku za razvoj potrebnih vještina djeci predškolske dobi, učenicima, studentima, edukatorima na svim obrazovnim razinama, kao i istraživačima i znanstvenicima.
[bookmark: _Toc241133674]Centar za istraživanje nematerijalne kulturne baštine
Fakultet za odgojne i obrazovne znanosti osnovao je 25. veljače 2021. godine Centar za istraživanje nematerijalne kulturne baštine s ciljem provođenja znanstvenoistraživačkih aktivnosti te provođenja znanstvenih i stručnih projekata te sa svrhom promocije, proučavanja i zaštite nematerijalne kulturne baštine kao i s ciljem uspostavljanja međunarodne suradnje, odnosno suradnje sa znanstvenim, stručnim, gospodarskim i upravnim tijelima radi očuvanja, zaštite i svrhovitog iskorištavanja nematerijalne kulturne baštine.
Misija je Centra za istraživanje nematerijalne kulturne baštine stvaranje prepoznatljivog istraživačkoga centra za istraživanje, dokumentiranje i populariziranje nematerijalne kulturne baštine Republike Hrvatske, s naglaskom na području Slavonije, Baranje i zapadnoga Srijema.
Vizija je Centra stvaranje istraživačkog centra izvrsnosti u području proučavanja nematerijalne kulturne baštine kao središnjeg mjesta u Republici Hrvatskoj na kojemu će se okupljati znanstvenici iz Republike Hrvatske, ali i izvan nje (dijalektolozi, etnolozi, antropolozi, povjesničari, glazbenici).
[bookmark: _Toc241133675]Centar za karijerni razvoj studenata
Fakultet za odgojne znanosti Sveučilišta Josipa Jurja Strossmayera u Osijeku osnovao je 20. prosinca 2018. godine Centar za karijerni razvoj studenata (CKRS FOOZOS, eng. Career Development Center for Students CDCS FOOZOS) s ciljem unaprjeđenja kvalitete studiranja  i kontinuiranog pružanja podrške potencijalnim budućim studentima, sadašnjim studentima i diplomantima u razvoju profesionalnih kompetencija za potrebe tržišta rada. Centar za karijerni razvoj studenata kao fakultetska ustrojbena jedinica motivirat će buduće studente za studijske programe FOOZOS-a, pružati podršku studentima tijekom svih studijskih godina, pomagati im i usmjeravati k stjecanju iskustva i razvijanju karijera te povezivati s potencijalnim poslodavcima kako bi se povećala zapošljivost i konkurentnost studenata na tržištu rada.
Misija je Centra za karijerni razvoj studenata osnaživanje studenata na osobnom i profesionalnom rastu i razvoju, a realizirat će se kroz organizaciju dodatnih izobrazbi, tribina, individualnih i grupnih savjetovanja, volonterskih akcija, društveno korisnog učenja te projektnih aktivnosti putem kojih se podržava, motivira i karijerno usmjerava studente za uspješno savladavanje akademskih izazova, napredovanje kroz studij te početak građenja vlastite karijere.
Vizija je Centra kontinuirana pomoć u profesionalnom rastu i razvoju te pripremi studenata za tržište rada.
[bookmark: _Toc241133676]Centar za istraživanje talenta i obrazovanje

Centar za istraživanje talenata i obrazovanje ima za cilj provođenje visokokvalitetnih znanstvenih, nastavnih i stručnih aktivnosti u području darovitosti. Njegovo djelovanje obuhvaća razvoj i unaprjeđenje obrazovnih programa za darovitu djecu, učenike i studente, poticanje interdisciplinarnih istraživanja, diseminaciju suvremenih znanstvenih spoznaja, profesionalno usavršavanje odgojno-obrazovnih djelatnika te pružanje psihodijagnostičke, savjetodavne i edukativne podrške, u skladu s međunarodnim standardima i u suradnji unutar mreže European Talent Support Network (ETSN).
[bookmark: _Toc241133677]Centar za rehabilitaciju
Fakultet za odgojne i obrazovne znanosti akademske 2021./2022. godine osnovao je Centar za rehabilitaciju s glavnim ciljem pružanja interdisciplinarne cjeloživotne podrške djeci i mladima s teškoćama u razvoju, osobama s invaliditetom i njihovim obiteljima te jačanje kapaciteta znanstvene zajednice, uključujući provođenje terapijsko-rehabilitacijskog rada, praktičnog osposobljavanja studenata i provođenja znanstveno-istraživačkog rada.
Misija je Centra za rehabilitaciju uključivanje akademske zajednice u implementaciju inkluzivnih vrijednosti u društvu te reduciranje rizika socijalne isključenosti, kroz intersektorsku suradnju i razmjenu primjera dobre prakse. 
Vizija je Centra za rehabilitaciju stvaranje platforme koja će osigurati cjeloživotnu podršku djeci s teškoćama u razvoju i njihovim obiteljima temeljene na znanstvenim spoznajama te diseminirati znanstveno utemeljene pristupe, spoznaje i programe.

[bookmark: _Toc241133678]Centar za metodike i stručnu praksu

Centar za metodike i stručnu praksu osnovan je u akademskoj godini 2022./2023. Fakultet za odgojne i obrazovne znanosti u Osijeku pred svoje nastavnike i studente postavlja visoke stručne i profesionalne zahtjeve u području odgojno-obrazovnog djelovanja stoga je Centar za metodike i stručnu praksu kao integralna ustrojbena jedinica Fakulteta svoje djelovanje usmjerio k osiguravanju, ali i kontinuiranom iznovljavanju suvremenih teorijskih i praktičnih pomaka s naglaskom na izravno djelovanje u neposrednoj praksi odgajatelja, učitelja razredne nastave i edukacijskih rehabilitatora. Centar je trenutno usmjeren na metodike i stručno-pedagošku praksu triju osnovnih studijskih programa – učiteljski studij, studij ranog i predškolskog odgoja i obrazovanja te studij edukacijske rehabilitacije. Iz te pozicije Centar promiče sustavnu suradnju i razvijanje partnerskog odnosa nastavnika, studenata i praktičara u dječjim vrtićima, školama i drugim ustanovama kao i suradnju sa širom društvenom zajednicom.
Misija je Centra za metodike i stručnu praksu stvaranje kvalitetne platforme za stručnu i profesionalnu podršku i inovacije u izravnom odgojno-obrazovnom djelovanju. Stvaranje prepoznatljivog istraživačkoga središta usmjerenog na istraživanje suvremene teorije i prakse te povezivanjem i osnaživanjem suradnje s drugim institucijama, ustanovama i udrugama na lokalnoj, nacionalnoj i međunarodnoj razini, Centar ima misiju osnaživanja odgojno-obrazovnoga sustava u cjelini. Misija Centra jest postati mjesto susreta, mjesto profesionalne podrške i mjesto istraživanja.
Vizija je Centra kroz različite oblike suradnje sa sudionicima izravno ili neizravno uključenima u djelovanje Centra, u nadolazećem razdoblju Centar za metodike i stručnu praksu nastojat će biti prepoznat kao istraživački centar izvrsnosti u području pojedinih metodika integriranih u cjeloviti pristup učenju djeteta/učenika te u području stručno-pedagoške prakse kao prepoznatljivog i društveno-korisnog djelovanja studenata, sveučilišnih nastavnika i praktičara u odgojno-obrazovnom sustavu i širem društvenom okruženju.
[bookmark: _Toc241133679]Centar za umjetnosti
Centar za umjetnosti (dalje CZU) kao fakultetska ustrojbena jedinica potiče studente na povezivanje umjetnosti s drugim predmetima te osigurava priljev kvalitetnih i provjerenih sadržaja povezanih s umjetnošću. Aktivnosti CZU-a usmjerene su pružanju umjetničkoga iskustva, razvijanju vještina, uživanju u umjetnosti te primjeni umjetnosti u terapijske svrhe, a dijelom su poveznica s raznolikim lokalnim i državnim umjetničkim programima. Navedene aktivnosti osiguravaju stimulativna umjetnička iskustva koja potiču stvaranje navike uživanja u umjetnosti, bavljenje stručno vođenim kreativnim aktivnostima iz različitih umjetnosti, razvijanje društvenih vještina, odnosa i samopouzdanja. Potreba za stvaranjem kao općeljudskim potencijalom u sklopu CZU-a obuhvaća i pojam brige o sebi i očuvanje vlastite cjelovitosti, kao i poboljšanje i obnavljanje osobne dobrobiti. Dugoročna namjera CZU-a jest postati točka okupljanja građanstva jer svojom aktivnošću i djelovanjem neposredno prenosi vrijednosti Fakulteta za odgojne i obrazovne znanosti.



[image: ]

9. [bookmark: _Toc241133680] Informacijski paket 2026./2027.

Postupak prijave

Cjelokupni proces prijave odvija se putem Nacionalnog informacijskog sustava prijave na visoka učilišta (NISpVU) koji služi kandidatima za prijavu na odabrane studijske programe, čime se određuju i ispiti državne mature koje moraju položiti. Sustavu se pristupa preko internetske adrese www.postani-student.hr 

Za postupke prijave, odabira studijskog programa, rangiranja i objave rang-lista kandidate se upućuje na korištenje službenih mrežnih stranica tijela koja provode te postupke, a gdje se nalaze sve točne, pravovremene i potpune informacije:
Postani student: https://www.postani-student.hr/Ucilista/Default.aspx 
Nacionalni centar za vanjsko vrednovanje obrazovanja: https://www.ncvvo.hr/ 
Agencija za znanost i visoko obrazovanje: https://www.azvo.hr/hr/ 
Ministarstvo znanosti, obrazovanja i mladih: https://mzom.gov.hr/

Sve ostale informacije vezane uz prijavu studijskih programa, bodovanje za upis na studijske programe, vrednovanje posebnih postignuća (natjecanja, kategorizirani sportaši), pravo prednosti pri upisu, privremene i konačne rang-liste možete naći na mrežnoj stranici studij.hr u izbornicima Sve o prijavama, Čestim pitanjima i Kalendaru. 
Ako imate dodatnih pitanja o prijavama na studijske programe, možete se obratiti Središnjem prijavnom uredu na sljedeći kontakt:
Telefon + 385 1 6274-844 (ponedjeljak – petak, 10-15 sati)
AGENCIJA ZA ZNANOST I VISOKO OBRAZOVANJE
SREDIŠNJI PRIJAVNI URED
Ravnice 48
10000 Zagreb
9.1. [bookmark: _Toc241133681]Studentska prava i obveze 
Za sve upite o studentskim pravima i obvezama student se može obratiti u Odjel za studente i studije. Prava su regulirana sveučilišnim i fakultetskim dokumentima, koji su studentima na raspolaganju u digitalnom obliku na mrežnoj stranici Sveučilišta Josipa Jurja Strossmayera u Osijeku www.unios.hr i na mrežnoj stranici Fakulteta za odgojne i obrazovne znanosti www.foozos.hr

Svaka studijska godina ima svog voditelja godišta, kojemu se studenti mogu javljati s upitima i komentarima. Voditelji godišta navedeni su na mrežnoj stranici Fakulteta.

Studentima su dostupni svi nastavnici i to prema rasporedu i u vrijeme konzultacija navedenima na mrežnoj stranici. 

9.2. [bookmark: _Toc241133682] Smještaj 
Ministarstvo znanosti, obrazovanja i mladih godišnje donosi kriterije za raspodjelu mjesta studentima sveučilišnih i stručnih studija u studentskim domovima studentskih centara u Republici  Hrvatskoj. Na mrežnoj stranici Ministarstva mogu se pronaći podaci vezani za studentski smještaj.

Obavijesti o raspisanim natječajima, prijavi i uvjetima ostvarivanja prava na smještaj u studentski dom i subvenciju privatnog smještaja nalaze se na mrežnoj stranici Studentskog centra u Osijeku www.stucos.unios.hr 

9.3. [bookmark: _Toc241133683] Zdravstveno osiguranje za studente 
Prema Zakonu o obveznom zdravstvenom osiguranju obvezno se osiguravaju i stječu status osiguranika:
· redoviti učenici srednjih škola i redoviti studenti visokih učilišta iznad 18 godina života koji su državljani Republike Hrvatske i imaju prebivalište ili boravište u Republici Hrvatskoj, odnosno državljani Republike Hrvatske s prebivalištem u drugoj državi članici koji u Republici Hrvatskoj imaju odobren privremeni boravak, pod uvjetom da nisu obvezno zdravstveno osigurani u drugoj državi članici, te stranci s odobrenim stalnim boravkom u Republici Hrvatskoj, s tim da to pravo mogu koristiti najduže do isteka školske godine, odnosno završetka akademske godine u kojoj su završili redovito školovanje, a najduže u trajanju od ukupno osam godina po toj osnovi, ako obvezno zdravstveno osiguranje ne ostvaruju po drugoj osnovi
· redoviti učenici srednjih škola i redoviti studenti visokih učilišta u drugim državama članicama iznad 18 godina života, koji su državljani Republike Hrvatske i imaju prebivalište u Republici Hrvatskoj, te stranci s odobrenim stalnim boravkom u Republici Hrvatskoj, s tim da to pravo mogu koristiti najduže do isteka školske godine, odnosno završetka akademske godine u kojoj su završili redovito školovanje prema propisima države školovanja, a najduže u trajanju od ukupno osam godina po toj osnovi, ako obvezno zdravstveno osiguranje ne ostvaruju po drugoj osnovi
· osobe s prebivalištem ili odobrenim stalnim boravkom u Republici Hrvatskoj iznad 18 godina života, koje su prema propisima o školovanju u Republici Hrvatskoj ili u drugoj državi članici izgubile status redovitog učenika, odnosno redovitog studenta ako su se prijavile Zavodu u roku od 30 dana od dana gubitka statusa redovitog učenika ili redovitog studenta i ako pravo na obvezno zdravstveno osiguranje ne mogu ostvariti po drugoj osnovi.

Status zdravstveno osigurane osobe po osnovi člana obitelji redoviti student može ostvariti ovjerenom potvrdom da je u statusu redovitog studenta. Ta se potvrda svake akademske godine treba dostaviti poslodavcu roditelja i to do 31. listopada tekuće godine, a student ju treba izvaditi u Odjelu za studente i studije pri upisu u istu ili višu studijsku godinu.
Student gubi status osiguranika po osnovi člana obitelji u sljedećim slučajevima:
· kada izgubi status redovitog studenta
· kada još uvijek ima status redovitog studenta, ali je napunio 26 godina.

U slučaju gubitka statusa redovitog studenta, a kako bi ipak ostvario pravo na zdravstveno osiguranje po drugoj osnovi, nužno je i neophodno voditi računa o roku prijave na HZZO. Taj je rok 30 dana od gubitka statusa redovitog studenta ili kada je napunio 26 godina života.

U slučaju da student ne upiše novu akademsku godinu u redovitom upisnom roku, do kraja 30. rujna tekuće godine, s tim mu danom prestaje status osigurane osobe po osnovi člana obitelji i počinje teći rok od 30 dana za prijavu u HZZO. Nepoštivanje tog roka ima za posljedicu gubitak prava iz obveznog zdravstvenog osiguranja i obvezu preuzimanja samostalnog plaćanja naknade za obvezno zdravstveno osiguranje. Nikakvi dodatni ispitni rokovi ne mogu produžiti navedeni rok. I za ostale slučajeve gubitka statusa redovitog studenta vrijedi obveza prijavljivanja na HZZO u roku od 30 dana. Redoviti studenti nakon završetka školovanja imaju rok od 30 dana od dana diplomiranja za prijavu u HZZO i tada kao nezaposlene osobe imaju pravo na obvezno zdravstveno osiguranje.

9.4. [bookmark: _Toc241133684] Zdravstvena zaštita
Studenti koji imaju zdravstvenu iskaznicu izdanu od strane HZZO-a pravo na zdravstvenu zaštitu mogu ostvariti u bilo kojem domu zdravlja. Međutim kao prvi korak preporučuje se javljanje u ambulantu za studente, u kojoj se može dobiti savjet liječnika.

Ambulanta za studente Fakulteta za odgojne i obrazovne znanosti:
Vesna Buljan, dr. med. specijalist školske medicine
Drinska ulica 8, srijeda 14:00-19:00, soba 35;  tel. 031 225 751
e-adresa: zz-skolska-medicina-01-os@zzjzosijek.hr

9.5. [bookmark: _Toc241133685] Identifikacijska kartica studenta (iksica)
Na poticaj i uz potporu Ministarstva znanosti i obrazovanja uvedena je informatizacija sustava subvencionirane prehrane za studente fakulteta i visokih učilišta. U tu se svrhu studentima izdaje studentska iskaznica s osobnom fotografijom. Studenti ostvaruju svoja prava putem studentske iskaznice, koja je od akademske godine 2023./2024. usklađena s europskom studentskom iskaznicom (European Student Card). Studentska je iskaznica identifikacijski dokument, odnosno javna isprava, temeljem kojeg se dokazuje status studenta. Korištenjem studentske iskaznice studentima je omogućeno ostvarivanje prava (na prehranu, popust na gradski prijevoz itd.).

Studentska iskaznica sadrži naziv sveučilišta ili veleučilišta i ustanove visoke naobrazbe kojoj korisnik kartice pripada, broj iskaznice, ime i prezime te fotografiju. Prednja strana iskaznice sadrži i QR kod te hologram (ESC), dok poleđina sadrži grb Republike Hrvatske i oznaku da je riječ o službenoj ispravi studenata u Republici Hrvatskoj. Iskaznica također sadrži taktilnu oznaku za slabovidne osobe.

Studentska iskaznica sadrži elektronički beskontaktni čip koji omogućuje identifikaciju vlasnika iskaznice, a na starijim izdanjima kartice može se nalaziti i magnetska traka s upisanim brojem iskaznice, radi kompatibilnosti s postojećim sustavima studentske prehrane. Iskaznica vrijedi do kraja akademske godine (semestra) u kojoj student ima valjan upis godine, a njezinu valjanost periodički obnavlja matična ustanova. Studentska je iskaznica neprenosiva, što znači da se njome može koristiti isključivo osoba na čije ime glasi. Kršenje pravila o korištenju iskaznice smatra se njezinom zlouporabom.

Nadležnost nad podacima o pravima studenata ima ustanova visoke naobrazbe koja je zadužena za brigu i ažuriranje podataka o pravima svojih studenata. Moguće reklamacije zbog uskraćenih prava te svih ostalih problema vezanih uz studentsku iskaznicu student će rješavati isključivo u matičnoj studentskoj službi (referadi). Studenti na razmjeni (exchange students) iskaznicu dobivaju prema pravilima matične ustanove domaćina, najčešće u nadležnom uredu za studente.

9.6. [bookmark: _Toc241133686] Subvencionirana prehrana
Pravo na subvencioniranu prehranu imate samo kao redoviti student, a ostvarujete ga uz pomoć studentske iskaznice
Pravo na potporu za pokriće troškova prehrane studenata ostvaruje redoviti studenti na sveučilišnom prijediplomskom, sveučilišnom diplomskom, sveučilišnom integriranom prijediplomskom i diplomskom, kratkom stručnom, prijediplomskom stručnom i specijalističkom diplomskom stručnom studiju visokog učilišta u Republici Hrvatskoj koji je državljanin države članice Europske unije. Pravo na potporu korisnik potpore ostvaruje prvim upisom na studij na visokom učilištu u Republici Hrvatskoj te studenti koji su stekli 18 ili više ECTS bodova u prethodnoj godini na trenutno upisanoj razini redovitog studija te 36 ECTS bodova u prethodne dvije uzastopne godine na istoj razini studija.

Trajanje prava na pokriće troškova prehrane
Korisnici potpore koji upisuju akademsku godinu studija pravo na potporu ostvaruju u razdoblju od 1. listopada tekuće do 15. listopada sljedeće kalendarske godine, osim u razdoblju od 16. srpnja do 31. kolovoza.

Namjena potpore
Potporom se korisniku podmiruje dio troškova osobne dnevne prehrane u restoranima s kojima Ministarstvo znanosti, obrazovanja i mladih ili od njega ovlaštena ustanova (studentski centar, visoko učilište) sklopi ugovor o pružanju usluga prehrane studenata. 

Razine prava na potporu
Korisnici potpore svoje pravo ostvaruju u različitim iznosima ovisno o razini dodijeljenih prava izraženoj brojem kompletnih dnevnih obroka. Razina prava na potporu dodjeljuje se automatski u trenutku evidentiranja upisa akademske godine ili semestra u Informacijskom sustavu studentskih prava u visini prava. Razine prava na potporu bilježe se brojevima: 1, 2 i 2,5 te označavaju pravo na potporu u vrijednosti jednog, dva odnosno dva i pol meni obroka dnevno.
Razina prava 1 pripada svim korisnicima potpore, uključivo i onima koji su ostvarili pravo na smještaj u učeničkom domu koji pruža uslugu prehrane.

Razina prava 2 pripada sljedećim skupinama: 
· korisnicima potpore koji borave u mjestu studiranja, a imaju prebivalište na području druge županije (temeljem osobne iskaznice i prijave boravišta policijskoj upravi ili postaji Ministarstva unutarnjih poslova nadležnoj prema mjestu boravišta)
· korisnicima potpore koji imaju prebivalište ili boravište u mjestu koje je slabo prometno povezano s mjestom studiranja. Njima se na temelju prijedloga studentskog zbora i matičnog visokog učilišta ova razina prava dodjeljuje posebnom odlukom Ministarstva znanosti, obrazovanja i mladih
· stranim državljanima koji koriste potporu na temelju sudjelovanja u međunarodnim razmjenama (Erasmus, CEEPUS i međunarodni bilateralni pravni akti) kao stipendisti Ministarstva znanosti, obrazovanja i mladih
· stranim državljanima iz zemalja članica Europske unije koji studiraju u Republici Hrvatskoj.

Razina prava 2,5 pripada sljedećim skupinama korisnika potpore: 
· korisnicima potpore koji su na natječaju studentskih centara ostvarili pravo na smještaj u studentski dom ili u učenički dom koji ne pruža uslugu prehrane (na temelju potvrde studentskog centra ili učeničkog doma)
· korisnicima potpore izrazito slabog imovinskog stanja na temelju posebne odluke Ministarstva znanosti, obrazovanja i mladih, uz predočenje rješenja nadležnog centra za socijalnu skrb o pravu na pomoć za uzdržavanje
· korisniku potpore vrhunskom sportašu koji dokaže da boravi u mjestu studiranja koje je različito od mjesta prijavljenog prebivališta (temeljem rješenja o kategorizaciji sportaša (I-III kategorija) Hrvatskog olimpijskog odbora, osobne iskaznice i prijave boravišta policijskoj upravi ili postaji Ministarstva unutarnjih poslova nadležnoj prema mjestu boravišta).

Visina potpore
Potporom se podmiruje: 
· 71,24 % obračunske cijene meni obroka i pojedinačnih jela sastavnica meni obroka
· 50 % obračunske cijene pojedinačnih jela i drugih prehrambenih proizvoda koji nisu sastavnice meni obroka.

Korištenje potpore
Korisnik potpore svoje pravo dokazuje i ostvaruje putem studentske iskaznice, koja se izdaje sukladno pravilniku kojim se regulira studentska iskaznica. Korisnik potpore upisan na više visokih učilišta pravo na potporu može ostvarivati isključivo temeljem upisa na jedno visoko učilište. Korisnik potpore može imati pravo na potporu samo na jednoj studentskoj iskaznici. Stanje na iksici može se vidjeti na dnu svakog računa izdanog za tu iksicu, na stranici Sveučilišnog računskog centra SRCE te na portalu ISSP.




Popis restorana u kojima se mogu koristiti iksice:

	Kantina Studentski dom
	I. G. Kovačića 4

	Novi studentski dom
	Kralja P. Svačića 1 C

	Restoran Ekonomskog fakulteta
	Trg Lj. Gaja 7

	Restoran Filozofskog fakulteta
	L. Jägera 9

	Restoran Gaudeamus
	Istarska 1 B

	Restoran Istarska
	Istarska 1 B

	Studentski klub
	Istarska 5

	Restoran Campus
	Ulica L. Ružičke 3

	Šank Campus
	Ulica L. Ružičke 3




9.7. [bookmark: _Toc241133687] BUTRA (autoBUs i TRAmvaj)
Pravo na studentsku karticu imaju redoviti studenti i nezaposleni izvanredni studenti uz predočenje zamolnice ovjerene od strane fakulteta. Pravo na sufinanciranu cijenu imaju samo redoviti studenti. Da bi ostvarili pravo na sufinanciranu cijenu prijevoza redoviti studenti Sveučilišta Josipa Jurja Strossmayera u Osijeku koji imaju upisanu tekuću akademsku godinu studija i prebivalište ili boravište na području grada Osijeka te na području općina Čepin (naselja Čepin i Livana), Erdut (naselje Bijelo Brdo) i Antunovac (naselja Antunovac i Ivanovac) osim ovjerene zamolnice trebaju donijeti i potvrdu o prebivalištu (može i preslika osobne iskaznice) ili boravištu uz potpisanu privolu na prodajnom mjestu GPP-a. Da bi ostvarili pravo na studentsku karticu nezaposleni izvanredni studenti trebaju donijeti i potvrdu Hrvatskog zavoda za zdravstveno osiguranje, kojom se potvrđuje da prema evidenciji osiguranika Zavoda, imaju pravo na obvezno zdravstveno osiguranje kao nezaposlena osoba. Studenti koji imaju studentsku karticu od prošle godine za mjesec rujan i listopad mogu nadopuniti kartice bez potvrde. Za nadopunu studentske kartice za studeni (i kasnije) obvezna je potvrda za tekuću akademsku godinu za sve studente koji potvrdu nisu donijeli u rujnu i listopadu (za sufinancirani prijevoz i gore navedena dokumentacija). 
Informacije: 031/228 332
gpp@gpp-osijek.com 
https://web.gpp-osijek.com/

9.8. [bookmark: _Toc241133688] Pravo na rad putem studentskog servisa
Studentski servis u okviru svoje djelatnosti obavlja privremeno i povremeno zapošljavanje studenata i učenika. Zato je potrebno učlanjenje u sam Centar. Pravo učlanjenja imaju svi redoviti studenti, neovisno o mjestu studiranja ili prebivalištu, redoviti učenici završnih razreda srednjih škola te osobe koje su završile studij u statusu redovitog studenta, ali najdulje tri mjeseca od završetka srednje škole odnosno studija.
Sukladno Zakonu o zaštiti tržišnog natjecanja isplatu studentskih zarada vršimo preko                      žiro-računa otvorenog u bilo kojoj banci na teritoriju RH. Za produljenje prava na rad potrebno je donijeti uvjerenje o statusu redovitog studenta te studentsku iskaznicu na uvid. Napomena: uz predočenje studentske iskaznice možete podizati Ugovore o djelu redovitog studenta te dobiti sve tražene informacije. Učlanjenjem u Studentski servis studenti ostvaruju mogućnost zapošljavanja putem Studentskog servisa, što im omogućava dodatnu zaradu i poboljšanje osobnog standarda. Informacije o učlanjenju mogu se pronaći na mrežnoj stranici Studentskog centra u Osijeku, pod poglavljem Studentski servis. Za sve ostale upite možete kontaktirati sa Studentskim centrom na telefon: 031-220-600, 031-220-611 ponedjeljak – petak od 7 do 14 sati, putem Facebooka i e-pošte servis@stucos.hr 

9.9. [bookmark: _Toc241133689] Studentske udruge 

9.9.1. [bookmark: _Toc241133690]Studentska sportska udruga FOOZOS
Cilj Udruge je promicanje, unapređenje, omasovljenje i organizirani razvitak sporta na Sveučilištu. Djelatnosti studentske udruge: organizacija sportskih natjecanja na fakultetu, sudjelovanje u natjecanjima studentskog sporta na Sveučilištu, objedinjavanje i usklađivanje aktivnosti članova, suradnja s drugim studentskim udrugama i drugim sportskim klubovima.

9. [bookmark: _Toc241133691]Udruga studenata Futuri Magistri
Udruga je osnovana u cilju promicanja, razvitka i unapređenja stručnog i znanstvenog napretka članova Udruge, napose studenata i djelatnika u području odgojnih i obrazovnih znanosti, studija odgoja i obrazovanja, povezivanja članova Udruge s drugim organizacijama na Fakultetu, Sveučilištu i šire te promicanja volontiranja mladih i doprinosa ostvarivanju modernog, slobodnog, demokratskog, pluralnog i tolerantnog, nenasilnog društva. 

Djelatnosti studentske udruge: promicanje i unapređivanje odgoja i obrazovanja, sudjelovanje u znanstvenim i znanstveno-nastavnim aktivnostima Fakulteta kao i u svim redovitim i izvanrednim inicijativama studenata i nastavnika Fakulteta; organizacija i sudjelovanje u kulturno-umjetničkim aktivnostima (izložbe, seminari, predavanja, predstave i sl.); promicanje volonterstva, organiziranje humanitarnih i socijalno inkluzivnih akcija i manifestacija; informiranje javnosti o radu Udruge putem medija te informiranje mladih o društveno važnim temama; jačanje stručne suradnje i uspostavljanje kontakta sa sličnim organizacijama širom Hrvatske i svijeta, organizacija i sudjelovanje u zajedničkim znanstveno-stručnim aktivnostima i druženjima i profesionalno usavršavanje članova, te sudjelovanje u međunarodnim projektima; izdavanje časopisa, godišnjaka i sl. iz područja svojih djelatnosti.

Udruga u svojoj nakladi izdaje tiskano i mrežno izdanje Časopisa za odgojne i obrazovne znanosti Foo2rama. Časopis je pokrenula Udruga studenata odgojnih i obrazovnih znanosti Futuri Magistri koja djeluje pri Fakultetu za odgojne i obrazovne znanosti. Cilj je ovoga projekta povezati znanstvenike, stručnjake i djelatnike odgojno-obrazovnoga sustava te studente odgojno-obrazovnih i srodnih studija u kritičkom promišljanju o odgojno-obrazovnom sustavu, praksi i pojedinačnim strukama. Sve važne informacije o časopisu kao i prethodno objavljene brojeve možete pogledati na poveznici, a tiskano izdanje u knjižnici Fakulteta za odgojne i obrazovne znanosti.

9.9.3. [bookmark: _Toc241133692]Udruga ALUMNI FOOZOS
Udruga ALUMNI Fakulteta za odgojne i obrazovne znanosti Osijek udruga je u koju se mogu učlaniti svi koji su završili neki od programa formalnoga obrazovanja (studij predškolskoga odgoja / studij prijediplomskoga i diplomskoga ranog i predškolskog odgoja i obrazovanja ili učiteljski studij / integrirani sveučilišni prijediplomski i diplomski sveučilišni studij) pri Fakultetu za odgojne i obrazovne znanosti Osijek, kao i njegovim pravnim prethodnicima (Učiteljskom fakultetu u Osijeku, Visokoj učiteljskoj školi Osijek i Pedagoškom fakultetu Osijek). Članovi mogu biti osobe koje su diplomirale, magistrirale i doktorirale na Fakultetu za odgojne i obrazovne znanosti Osijek i njegovim pravnim prethodnicima, sa svrhom unaprjeđivanja i podupiranja znanstvene, stručne i nastavne djelatnosti Fakulteta za odgojne i obrazovne znanosti Osijek te njegove afirmacije i jačanja prepoznatljivosti u Republici Hrvatskoj i inozemstvu.

